**Cikó Község Önkormányzata Képviselő-testülete**

##### *Cikó, Iskola tér 1.*

**Ügyiratszám: C/4-24/2017.**

**J E G Y Z Ő K Ö N Y V**

**Készült:** Cikó Község Önkormányzata Képviselő-testületének **2017. december 6.** megtartott közmeghallgatásról. A fórum kezdete: *17’00 óra*

**Jelen vannak**: Haures Csaba polgármester

László Józsefné, Beréti Anikó,Bíró Bernát, Bekfi István képviselők (5 fő )

A lakosság részéről 7 fő.

**Meghívott vendégek:** Béres Gábor települési főépítész

Tóth Dóra Kata település tervező

**A lakosság részéről 7 fő.**

A polgármester köszönti a megjelenteket.

A közmeghallgatás napirendjére az alábbiak szerint tesz javaslatot.

1. **Tájékoztatás a Településképi Arculati Kézikönyvről**

**Tájékoztatás Településképi Rendeletről**

**előadó: Béres Gábor települési főépítész**

1. **A 2017. év értékelése, a 2018. évi célkitűzései**

előadó : Haures Csaba polgármester

1. **Egyebek (észrevételek, hozzászólások)**

A napirendet a jelenlévők egyhangúlag elfogadják, a közmeghallgatást megkezdik.

Haures Csaba polgármester elmondta, hogy a mai fórum egyik témája a törvény által előírt településképi arculati kézikönyv és településkép védelmi rendelet szabályainak bemutatása. A részleteket Béres Gábor települési főépítész ismerteti.

1. **Településképi Arculati Kézikönyv és Településkép-védelmi rendelet szabályainak ismertetése**

*Előterjesztő: Béres Gábor települési főépítész*

(szóbeli előterjesztés)

Béres Gábor települési főépítész köszöntötte a megjelenteket, elmondta, hogy a lakossági fórum célja a településkép védelméről szóló Törvény végrehajtási rendeletének ismertetése, új elemeinek bemutatása, az elkészített településképi arculati kézikönyv és az arra épülő helyi településképi rendelet szakmai szabályai, egyeztetésük rendjére, valamint az új eljárásrendekről szóló jogszabályi változtatások ismertetése.

Elmondta, hogy 2016. 07. 23-én hatályba lépett a településkép védelméről szóló 2016. évi LXXIV. törvény, amely célként fogalmazza meg a települések sajátos településképének védelmét, és meghatározza, hogy a településkép védelem a társadalmi bevonás és konszenzus által önkormányzati rendeletben egyértelműen kerüljön meghatározásra.

A Településképi Arculati Kézikönyv (TAK) Béres Gábor települési főépítészi koordinálásával, szakemberek bevonásával készült, elsősorban a települési döntéshozók, a helyi társadalom minél szélesebb spektrumához szól, a lakosság tájékoztatását szolgálja, képes, színes, szemléletformáló kiadvány. Meghatározza a település településképi jellemzőit, a településképi szempontból egymástól jól elkülöníthető településrészeket arculati jellemzőikkel és értékeikkel, a településkép minőségi formálására vonatkozó javaslatokat, és a településképhez illeszkedő építészeti elemeket, beépítési vázlatokat, irányt mutat az építtetőknek. A TAK-ra alapulva településkép-védelmi rendelet készült, amelynek a véleményezési eljárását a Lechner központ internetes felületén kell lefolytatni.

A Településképi Arculati Kézikönyv és a Településkép-védelmi rendelet készítésével kapcsolatban kérdésként fogalmazódott meg a résztvevők részéről, hogy a helyi védett épületek környezetére vonatkozóan érvényben lesznek-e hasonló építési szabályok, mint amilyenek a műemléki környezetben elhelyezkedő ingatlanokra vonatkoznak.

Béres Gábor ismertette a helyi védett épületekre vonatkozó településkép-védelmi rendelkezéseket.

A Településképi Arculati Kézikönyv és a Településkép-védelmi rendelet készítésével kapcsolatban észrevételek és javaslatok nem fogalmazódtak meg, a polgármester megköszöni a vendégek megjelenést.

*Béres Gábor települési főépítész és Tóth Dóra Kata település tervező a közmeghallgatásról távozott.*

**2. A 2017. év értékelése, a 2018. évi célkitűzései**

előadó : Haures Csaba polgármester

A polgármester ezután megtartotta beszámolóját a 2017.év értékeléséről. ( A beszámoló mellékelve a jegyzőkönyvhöz.)

A beszámoló után a polgármester kérte a megjelenteket, hogy tegyék fel kérdéseiket és mondják el észrevételeiket.

**3.Egyebek**

A közmeghallgatáson egyéb kérdés, hozzászólás nem volt, a polgármester megköszönte az való részvételt és az ülést 18,10 órakor bezárta.

Kmf.

**Haures Csaba Bakó Józsefné**

**polgármester jegyző**